Με αφορμή τα εκατό χρόνια από τη γέννηση του Ιταλού συγγραφέα Gianni Rodari, η Διεθνής Εκθεση Παιδικού Βιβλίου της Μπολόνια ετοιμάζει μια ειδική έκδοση της έκθεσης «**Ιtalian Excellence**» και την αφιερώνει στον μεγάλο συγγραφεα παιδικής λογοτεχνίας και στους εικονογράφους που έχουν δώσει εικόνα στο έργο του.

Η έκθεση «Εικονογράφοι για τον Gianni Rodari» είναι μια συλλογή αυθεντικών έργων 21 Ιταλών καλλιτεχνών, των **Bruno Munari**, **Emanuele Luzzati**, **Altan, Beatrice Alemagna, Gaia Stella, Olimpia Zagnoli, Manuel Fior, Alessandro Sanna, Valerio Vitali, Simona Mulazzani, Chiara Armellini, Anna Laura Cantone, Fulvio Testa, Maria Chiara Di Giorgio, Giulia Orecchia, Nicoletta Costa, Federico Maggioni, Francesca Ghermandi, Pia Valentinis**και **Elenia Beretta**. Η έκθεση, η οποία πραγματοποιείται σε συνεργασία με το Ιταλικό Πολιτιστικό Ινστιτούτο του Σαν Φρανσίσκο και την υποστήριξη της περιφέρειας της Emilia-Romagna, αποτελεί φόρο τιμής στον πρώτο Ιταλό συγγραφέα παιδικής λογοτεχνίας που το 1970 τιμήθηκε με το βραβείο **Hans Christian Andersen** για το σύνολο του έργου του. Τα εγκαίνια πραγματοποιήθηκαν στο Πόρτλαντ του Ορεγκον στην Αμερική στις 7 Σεπτεμβρίου, ενώ αμέσως μετά η έκθεση θα ταξιδέψει στο Σαν Φρασνίσκο και από εκεί στα τέλη Μαρτίου θα βρεθεί στην έκθεση της Μπολόνια.